لمسيد ؤلا لكُتّاب لقرآني (ب لأمازيغية ⵜⵉⵎⵣⴳⵉⴷⴰ تيمزݣيدة) هوّا نوع ديال لمدارس لأولية ف لبلدان لإسلامية لي، سيرتو ف لقديم، كانو دّراري صّغار كيبداو تّعليم ديالهوم فيها، ؤ كيتعلّمو لقراية ؤ لكتابة ؤ حفيض لقرآن، علا يد فقيه. لمسيد كيكون عادتن مولحاق ديال جامع. دابا كايتّعتابر مدراسة تقليدية لي كاتلعب نفس دّور ديال رّوض. لمسايد ف لمغريب لعبو أدوار تاريخية، بحال ف لفترة د لستيعمار لفرانساوي د لمغريب، حيت كانو كيتصاغو فيهوم لخوطاط ديال لموقاومين ؤ لفيدائيين لمغاربا. "المسيد المغربي.. أدوار متنوعة" (بلعربية). 10 شتنبر 2020.